শ্ৰীনিৱাস গৌড়া নামৰ কৰ্নাটকৰ পৰম্পৰাগত ম'হ দৌৰোৱা প্ৰতিযোগিতাৰ এজন অংশগ্ৰহণকাৰী বিশ্বৰ দ্ৰুততম মানৱৰূপে পৰিচিত উছেইন ব'ল্ততকৈও বেগী বুলি চৰ্চিত হৈছে।
ভিডিঅ'টোমতে গৌড়াই ১০০ মিটাৰ দৌৰ সম্পূৰ্ণ কৰিবলৈ মাত্ৰ ৯.৫৫ ছেকেণ্ড সময় লৈছিল। বিপৰীতে ৯.৫৮ ছেকেণ্ডত ১০০ মিটাৰৰ বিশ্বৰেকৰ্ড আছে জামাইকান তাৰকা উছেইন ব'ল্তৰ নামত।
জনপ্ৰিয় কাম্বালা ম'হদৌৰত গৌড়াই দৌৰাৰ ভিডিঅ' চ'চিয়েল মিডিয়াত ভাইৰেল হৈ পৰাৰ পিছত কেন্দ্ৰীয় ক্ৰীড়া মন্ত্ৰী কিৰেন ৰিজিজুৱে তেওঁক সহায় কৰাৰ আশ্বাস দিছে।
আন বহুলোকৰ লগতে উদ্যোগপতি আনন্দ মহিন্দ্ৰায়ো টুইটাৰত ভিডিঅ'টো মন্ত্ৰী ৰিজিজুৰ দৃষ্টিগোচৰ কৰে আৰু গৌড়াৰ প্ৰশিক্ষণৰ ব্যৱস্থা কৰিবলৈ অনুৰোধ কৰে।
মহিন্দ্ৰাৰ টুইটৰ কিছু পিছতে টুইটযোগে ৰিজিজুৱে জনাই যে শ্ৰীনিৱাস গৌড়াক ছাইৰ শীৰ্ষ প্ৰশিক্ষকসকলৰদ্বাৰা প্ৰশিক্ষণ দিয়াৰ বাবে তেওঁ নিমন্ত্ৰণ কৰিব।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
